Концерт программаһын “Ҡояш-ҡай” балалар баҡсаһы тәрбиәләнеүселәре тәьҫирле “Бала саҡ” флешмобы менән асты. “Светлячок”, “Башаҡҡай” балалар баҡсалары һәм Пионерҙар һәм уҡыусылар йорто йәш бейеүселәре баш-ҡарыуындағы төрлө төҫлө композициялар иҫ киткес ине. “Ромашка” балалар баҡсаһы ҡыҙҙары дәртле испан бейеүен күрһәтте. “Светлячок” балалар баҡсаһынан Диана Гәрәйханова, Башҡорт гимназияһынан Йәмилә Батталова һәм район Мәҙәниәт һарайының “Тембр” өлгөлө вокаль ансамбле тамашасыларҙы һоҡланғыс тауыштары менән әсир итте. Балалар сәнғәт мәктәбенең “Кәнфиттәр” һәм “Өлгөр” балалар бейеү коллективтары сығыштарын зал дәррәү алҡыштар менән ҡаршы алды.